三十六名进士。以御史巡按江南，时杂税正繁，自金陵至皖城，立税厂七，曰梧檄爲一，且着爲令。后镇守金陵太监兴大狱，曰梧捕其党，将穷治之，狱乃解。已而引归，即家起太常寺少卿，祀太祖陵寝。会时议格孝康皇帝谥，曰梧上《瞻顾陵寝》一疏，得允庙谥乃已。摄京兆尹，又摄国子监祭酒，所拔皆知名士。出巡抚蓟州，蓟爲三辅要害，除夙弊，宽文网，拔孙显祖于行间，以二十骑战走骆驼兵数千，边威遂振。妖人王森左道惑衆，聚衆数万，曰梧计擒而毙之。天启中引疾归里，闻开原、铁岭相继陷，括家赀万金助军饷。寻起兵部侍郎，抵京匝月，忤逆阉而归。年八十二